Foto: Index

KAO ŠTO JE bilo za očekivati, Bandić je nadmoćno pobijedio Ostojića! Ostojić se već u 20.20 obratio javnosti, a već oko 19.30 su iz njegovog stožera stizale izjave kako je Zagrebu potrebna kvalitetna oporba. U stožeru Milana Bandića slavilo se još i prije nego što su se zatvorila birališta.

Unatoč porazu na licu Rajka Ostojića bio je osmijeh uoči obraćanja! "Većina onih koji su izašli na izbore odlučili su da sve ostaje po starome. Želim Bandiću dobar rad, trebat će nam jako puno sreće! Zahvala svima koji ste izašli i dali meni glas, zahvala mome sjajnom timu, zahvala medijima, zahvala svima koji su izašli na sučeljavanje, isprika ako sam nekoga nedaj Bože uvrijedio. I na kraju, zamolba gospodo, izađite na izbore jer ako ne izađete odlučit će netko drugi, zamolba medijima - istražujte i dalje. Hvala vam lijepa!", rekao je Ostojić.

Bandić pročitao pismo dječaka, dobio 90 tisuća više glasova nego Ostojić

Bandić se obratio javnosti skoro dva sata kasnije! Prvo je pročitao pismo jednog dječaka! "Ja i moja sestra, djeca smo samohranog oca Damira koji vozi šleper, mi živimo kod bake i djeda, baka ima štand na tržnici Ciglana. Pišem ti ovo pismo jer sam jutros čuo da ćeš doći kako bi nam pomogao i zato ti poklanjam ovu našu zajedničku fotografiju s Bundeka koju s ponosom čuvam 4 godine. Lijep pozdrav, Marko."

U Zagrebu je danas glasalo 38 posto birača, od toga 170.798 tisuća glasalo je za Milana Bandića, a 84.179 glasalo je za Ostojića. U prvom krugu prije dva tjedna, Ostojić, Ferdelji i Mađerić zajedno nisu skupili glasova kao Bandić, no Bandić je tada dobio 142.646 glasova. Ostojić je u prvom krugu osvojio 68.475 glasova.

U Splitu razlika samo - 615 glasova

U Splitu je bilo neizvjesno do samog kraja. SDP-ov Ivo Baldasar osvojio je 33.365 glasova, a HDZ-ov Ivanišević 32.750 glasova!

Trenutno je najveće iznenađenje Osijek. Tamo je naime, lijevi kandidat Ivica Vrkić pobijedio HDSSB-ovca Krešimira Bubala. No, što se tiče županije, tamo glavnu riječi imaju HDSSB-ovci.

Vukovar je izbrojao sva biračka mjesta. Novi/stari gradonačelnik je Željko Sabo.

"Po prvim smo rezultatima zadovoljni. Izgleda da smo dobili Vukovar. Prljava se kampanja nije isplatila jer se ljude ucjenjivalo i držalo u strahu. Žao mi što još postoje oni koji se koriste podzemnim sredstvima. Ali su rezultati u Vukovaru pokazali suprotno", komentirala je Opačić vukovarski izbor.

Dubrovnik također ima starog gradonačelnika - Andru Vlahušića.

SDP-ov eksperimet u Istri nije uspio i tamo je na vlasti ostao IDS. Na čelu Zadra bit će HDZ-ov Božidar Kalmeta, u Šibeniku HDZ-ov Željko Burić.



U Sisku je Dinka Pintarića zamijenila SDP-ova Kristina Ikić Baniček. SDP je izgubio Požegu gdje je razlika između HDZ-ovog Vedrana Neferovića i SDP-ovog Zdravka Ronka bila 46 glasova!

Rezultati:

Zagreb - obrađeno 100 posto biračkih mjesta



Bandić 65,67 posto

Ostojić 32,37 posto

Split - obrađeno 100 posto biračkih mjesta



Baldasar 49,08

Ivanišević 48,18

Rijeka - obrađeno 100 posto biračkih mjesta

Vojko Obersnel 67,67 %

Hrvoje Burić 30,2 %

Osijek - obrađeno 100 posto biračkih mjesta

Vrkić 52,82

Bubalo 45.10

Vukovar - obrađeno 100 posto biračkih mjesta



Željko Sabo 53,23

Ivan Penava 45,90

Požega - obrađeno 100 posto biračkih mjesta

Vedran Neferović 49

Zdravko Ronko 48,65

Dubrovnik - obrađeno 100 posto biračkih mjesta

Andro Vlahušić 59,80

Teo Andrić 37,28

Tekst se nastavlja ispod oglasa

Metković - obrađeno 100 posto biračkih mjesta

Božo Petrov 67,94

Stipo Gabrić 31,02



Šibenik - obrađeno 100 posto biračkih mjesta

Željko Burić 49,84 posto

Ante Županović 47,89

Zadar - obrađeno 98,55 posto biračkih mjesta

Božidar Kalmeta 57

Ivo Bilić 40,38

Sisak - obrađeno 100 posto biračkih mjesta

Kristina Ikić Baniček 51,12

Dinko Pintarić 46,10

Pula - obrađeno 100 posto biračkih mjesta

Boris Miletić 59,50

Peđa Grbin 37,51

Koprivnica - obrađeno 100 posto biračkih mjesta

Vesna Želježnjak 60,95

Ernest Forjan 36,19

Varaždin - obrađeno 100 posto biračkih mjesta

Goran Habuš 51,15

Marijan Cingula 45,50

Čakovec - obrađeno 100 posto biračkih mjesta

Ivan Perhoč 57,70

Matija Posavec 40,95

Krapina- obrađeno 100 posto biračkih mjesta

Zoran Gregurević 50,28

Željko Pavić 48,11

> REZULTATI PO ŽUPANIJAMA



> SDP-ovac Željko Sabo ostaje gradonačelnik Vukovara!



> Bandić na Bundeku: "Ovo nije klasični izborni stožer, ovdje se čeka početak fešte!"

> Iz Ostojićevog stožera: Budućnost zagrebačke politike je kvalitetna oporba



> Potvrdio veliku razliku iz prvoga kruga: U Rijeci SDP-ov Obersnel pobijedio HDZ-ovog Burića



> Bitka za Split: Sa samo 615 glasova prednosti pobijedio Baldasar!

> Stipe Gabrić Jambo nakon 16 godina izgubio vlast u Metkoviću! Novi gradonačelnik je Božo Petrov!

> Bubalo priznao poraz: "Građani su mi presudili", Vrkić novi gradonačelnik Osijeka!



> Gradovi u Zagrebačkoj županiji izabrali HDZ! Samo u Zelini pobijedio je SDP!



> HDZ: Ne odustajemo od prijevremenih parlamentarnih izbora, mi smo najjača hrvatska stranka!



> Zadar izabrao Kalmetu: "Nikad nisam imao posebnih saborskih ambicija, svoju budućnost vidim u Zadru"

> Pljušte optužbe za kršenje izborne šutnje u Splitu: SDP zvao na birališta, kler se svrstao uz HDZ!

> Nepravilnosti na dan izbora: Građane nerviraju SMS-ovi, izborne letke dijele djeca

